દિલ્હીની પહેલી વિકેટ ડીકોકનાં સ્વરૂપે ગઇ હતી. ડી કોકને આંદ્રે રસેલે યૂસુફ પઠાણનાં હાથે કેચ આઉટ કર્યો હતો. તે 17 રન બનાવીને પેવેલિયનમાં પરત ફર્યો હતો. દિલ્હીની બીજી વિકેટ શ્રેયસ અય્યરની પડી હતી. અય્યરને આંદ્રે રસેલે 0 રન પર જ એલબીડબલ્યુ આઉટ કર્યો હતો. મયંક અગ્રાલને આંદ્રે રસેલે પોતાનો ત્રીજો શિકાર બનાવ્યો હતો. મંયકનો કેચ બ્રેડ હોગે પકડ્યો હતો. ચોથી વિકેટ કરૂણ નાયરની પડી હતી. નાયર સંપુર્ણ ફ્લોપ રહ્યો હતો અને માત્ર 3 રન પર જ જોન હોસ્ટિંગનાં બોલમાં મનીષ પાંડેને કેચ આપી દીધો હતો. આઇપીએલની સૌથી મોંઘો ખેલાડી પવન નેગી પણ આ મેચમાં ફ્લોપ રહ્યો હતો. તે માત્ર 11 રનમાં જ બ્રેગ હોગનાં હાથે સ્ટંપ આઉટ થયોહ તો. ટી 20 વર્લ્ડ કપની ફાઇનલનો હીરો બ્રેથવેટે પણ દર્શકોને નિરાશ કર્યા હતા. તે માત્ર 6 રનમાં જ પીયૂષ ચાવલાનાં બોલમાં એલબીડબલ્યૂ આઉટ થઇ ગયો હતો. ક્રિસ મોરિસને પીયૂષ ચાવલાએ 11 રનમાં ક્લિન બોલ્ડ કર્યો હતો. સંજૂ સેમસનને બ્રેડ હોગે 15 રનમાં જ વિકેટની પાછળ ઉથપ્પાનાં હાથે કેચ આઉટ કરાવ્યો હતો. અમિત મિશ્રાને બ્રેગ હોગે ત્રણ રન પર કેચ આઉટ કરાવ્યો હતો.